A BIZOTTSÁG HATÁROZATA
(2005. március 4.)
a tengeri áru- és személyszállításban használt statisztikai adatszolgáltatásról szóló 95/64/EK tanácsi irányelv végrehajtásáról és mellékleteinek módosításáról
(az értesítés a C(2005) 463. számú dokumentummal történt)
(EGT vonatkozású szöveg)
(2005/366/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tengeri áru- és személyszállításban használt statisztikai adatszolgáltatásról szóló, 1995. december 8-i 95/64/EK tanácsi irányelvre (1) és különösen annak 4. cikke (1) bekezdésére, valamint 12. cikkére,
mivel:
(1)
Kiegészítő statisztikai változók, definíciók és struktúrák szükségesek a statisztikai adatkészletekhez, hogy megkülönböztethető legyen a tengeri körutazáson részt vevő utasokra vonatkozó adatok gyűjtése.
(2)
Az árurakomány típusának osztályozása módosítást igényel, hogy a statisztika körének egyértelmű meghatározása biztosítható legyen.
(3)
A hajózható tengerparti területekre vonatkozó nómenklatúrát és a hajók nyilvántartás szerinti nemzetiségére vonatkozó nómenklatúrát a technikai fejlődéshez kell igazítani.
(4)
A 95/64/EK irányelv 12. cikkének első bekezdésével összhangban, a Bizottság átdolgozhatja a hozzá tartozó mellékletek tartalmát. Következésképpen a 95/64/EK irányelvet ennek megfelelően módosítani kell.
(5)
A 95/64/EK irányelv 4. cikkével összhangban a Bizottság elkészítheti és naprakész állapotba hozhatja az országok és a hajózható tengerparti területek szerint kódolt és osztályozott kikötők jegyzékét.
(6)
A tengeri áru- és személyszállításban használt statisztikai adatszolgáltatásról szóló 95/64/EK tanácsi irányelv végrehajtási szabályaira vonatkozó 1998. május 13-i 98/385/EK bizottsági határozat (2) számításba vette a kikötők jegyzékét.
(7)
A kikötők jegyzékét naprakész állapotba kell hozni. Következésképpen a 98/385/EK bizottsági határozatot módosítani kell.
(8)
A tengeri áru- és személyszállításban használt statisztikai adatszolgáltatásról szóló 95/64/EK tanácsi irányelv (3) végrehajtási szabályait tartalmazó 2000. április 28-i 2000/363/EK bizottsági határozat módosította a 95/64/EK tanácsi irányelv II., IV., V. és VIII. mellékletét, valamint a 98/385/EK határozat II. mellékletéhez készített kikötői jegyzéket. Következésképpen az hatályon kívül helyezhető.
(9)
Az e határozatban előírt intézkedések összhangban vannak az Európai Közösségek statisztikai programbizottságának létrehozásáról szóló, 1989. június 19-i 89/382/EGK, Euratom tanácsi határozat alapján felállított statisztikai programbizottság véleményével (4),
ELFOGADTA EZT A HATÁROZATOT:
1. cikk
A 95/64/EK irányelv I., II., IV., V., VI. és VIII. melléklete helyébe az e határozat I., II., III., IV., V. és VI. melléklete lép.
2. cikk
A 98/385/EK határozat II. mellékletéhez készített kikötői jegyzék helyébe a kikötők naprakész állapotba hozott, országok és hajózható tengerparti területek szerint kódolt és osztályozott jegyzéke lép az e határozat VII. mellékletében előírtak szerint.
3. cikk
A 2000/363/EK határozat hatályát veszti.
Bármilyen hivatkozás a hatályon kívül helyezett határozatra úgy értelmezendő, mint az e határozatra történő hivatkozás.
4. cikk
Ennek a határozatnak a tagállamok a címzettjei.
Ezt a határozatot a 2004. referenciaévtől kell alkalmazni, a 2004. évi adatokra kiterjesztve.
Kelt Brüsszelben, 2005. március 4-én.